CELEX: 62019CN0502
Language: da
Date: 2019-07-01 00:00:00
Title: Sag C-502/19: Anmodning om præjudiciel afgørelse indgivet af Tribunal Supremo (Spanien) den 1. juli 2019 — straffesag mod Oriol Junqueras Vies

30.9.2019   
            
            
               DA
            
            
               Den Europæiske Unions Tidende
            
            
               C 328/21
            
         
      Anmodning om præjudiciel afgørelse indgivet af Tribunal Supremo (Spanien) den 1. juli 2019 — straffesag mod Oriol Junqueras Vies
      (Sag C-502/19)
      (2019/C 328/22)
      Processprog: spansk
      
         Den forelæggende ret
      
      Tribunal Supremo
      
         Tiltalt i straffesagen
      
      Oriol Junqueras Vies
      
         Anklagere:
      
      Ministerio Fiscal
      Abogacía del Estado
      Det politiske parti Vox (actio popularis)
      
         Præjudicielle spørgsmål
      
      
                  1)
               
               
                  Finder artikel 9 i protokol nr. 7 vedrørende Den Europæiske Unions privilegier og immuniteter (1) anvendelse, inden »mødeperioderne« begynder, for en person, som er tiltalt for grove forbrydelser og ved en retsafgørelse er blevet varetægtsfængslet for forhold, der fandt sted før afholdelsen af et valg, hvorved den pågældende er blevet erklæret valgt til Europa-Parlamentet, men som ved en retsafgørelse har fået afslag på ekstraordinær udgangstilladelse fra fængslet [org. s. 35], hvorved den pågældende ville kunne opfylde de krav, der er fastsat i de nationale forskrifter, som artikel 8 i akten om almindelige direkte valg af medlemmerne af Europa-Parlamentet henviser til?
               
            
                  2)
               
               
                  Såfremt det første spørgsmål skal besvares bekræftende, vil den udvidende fortolkning af begrebet »mødeperiode« da fortsat gælde, når det organ, der er udpeget i henhold til de nationale forskrifter — idet den valgte kandidat ikke har opfyldt de betingelser, som er fastsat i valglovgivningen (hvilket har været umuligt, idet den pågældende sidder varetægtsfængslet i en sag om grove forbrydelser) — har meddelt Europa-Parlamentet, at den pågældende ikke ville blive indrømmet status som parlamentsmedlem, før disse betingelser er opfyldt, selv om der vil være en midlertidig afbrydelse i den pågældendes udsigt til at kunne deltage i Europa-Parlamentets møder?
               
            
                  3)
               
               
                  Såfremt svaret er, at den udvidende fortolkning fortsat skal gælde, og den valgte kandidat er blevet varetægtsfængslet i en sag om grove forbrydelser, længe inden valgproceduren begyndte, er den retslige myndighed, som har truffet afgørelsen om varetægtsfængsling, da forpligtet til — henset til udtrykket »på vej til eller fra Europa-Parlamentets mødested« i artikel 9 i protokol nr. 7 — ubetinget og næsten automatisk at ophæve varetægtsfængslingen, således at den valgte kandidat kan opfylde formaliteterne og rejse til og fra Europa-Parlamentet, eller skal der i hvert enkelt tilfælde foretages en afvejning mellem, på den ene side, de rettigheder og interesser, som er forbundet med retsplejen og en retfærdig rettergang, og, på den anden side, de rettigheder og interesser, som er forbundet med immuniteten, med hensyn til behovet for at sikre både Europa-Parlamentets funktionsmåde og uafhængighed og den valgte kandidats ret til at udøve et offentligt hverv?
               
            
         (1)  EUT 2012, C 326, s. 266.